Farrisrunden

Farrisrunden var et tur-/grusritt for aktive og mosjonister arrangert av Nanset IF. Rittet gikk rundt Farrisvannet ved Larvik. I 2022 ble rittet arrangert for 25. gang, men det ble avviklet fra 2023 på grunn av lav påmelding. Arrangementet var et dugnadsarbeid utført av medlemmer av Nanset IF og ikke-medlemmer som funksjonærer. I tillegg ble det benyttet tjenester fra Larvik OK i forbindelse med registreringer og etteranmeldinger. Kvelde IL og Kjose IL bemannet matstasjonene i løypa. Sikkerhet, kommunikasjon og førstehjelp ble ivaretatt av motorsykkelklubben LRRL og Norsk Folkehjelp.

Løypeprofil
Starten gikk ved idrettsanlegget til Nanset IF, nord for Larvik sentrum. Løypetrassen var ca. 70 km lang og gikk delvis på offentlig vei. Underlaget fordelte seg som følger:
Grusvei: 34,6 km
Asfalt/oljegrus: 28,3 km
Terreng: 7,1 km

 Eksterne lenker 
 Farrisrundens hjemmeside

Kategori:Terrengsykkelritt i Norge
Kategori:Sport i Larvik
Kategori:Sportsarrangementer i Vestfold
Kategori:Repeterende arrangementer etablert i 1996